Številka: 382-13/2012/21

Zasebni visokošolski zavodi v RS

Datum: 9. 1. 2019

Zadeva: Sporočanje podatkov razpisov za vpis za študijsko leto 2019/20 v eVŠ za zasebne visokošolske zavode

Kot napovedano z dokumentom *Informacija o eVŠ prijavi za vpis za študijsko leto 2019/20 za zasebne visokošolske zavode z dne 7. 12. 2018[[1]](#footnote-1)* vam v nadaljevanju posredujemo podrobnejša navodila glede sporočanja podatkov o razpisih za vpis.

1. **Roki za pošiljanje razpisov za vpis za študijsko leto 2019/20**

Zasebni visokošolski zavodi razpise za vpis za študijsko leto 2019/20 za nekoncesionirane javnoveljavne študijske programe pošljejo na ministrstvo **vsaj 30 dni pred prvim prijavnim rokom, vendar najkasneje do petka, 29. marec 2019**.[[2]](#footnote-2)

Besedilo razpisa pošljejo visokošolski zavodi ministrstvu v obliki pdf dokumenta na e-naslov: podpora-evs.mizs@gov.si.

Ministrstvo bo razpise za vpis objavilo na portalu eVŠ: <http://portal.evs.gov.si/razpisi-za-vpis>. Predvideno je, da visokošolski zavod objavi en pdf dokument za (nekoncesionirane) študijske programe na isti stopnji – to je tako, kot so bili razpisi objavljeni na portalu eVŠ v preteklih letih.

1. **Vnos podatkov razpisov za vpis v eVŠ**

V okviru eVŠ je za vnos podatkov o razpisih za vpis vzpostavljen elektronski obrazec, vendar bo v prvi fazi vnos podatkov preko obrazca potekal še na ministrstvu, visokošolski zavodi pa ga boste začeli uporabljati postopoma. Namen novega elektronskega obrazca je visokošolskim zavodom prepustiti upravljanje in nadzor nad svojimi razpisi za vpis in prijavnimi roki ter s tem nad potekom prijave za vpis preko eVŠ.

Zaposleni na visokošolskih zavodih morajo za dodelitev dostopa do obrazca za vnos razpisa za vpis v eVŠ izpolniti ***Vlogo za dodelitev pravic dostopa do eVŠ,*** ki je objavljena na spletnem naslovu: <http://eportal.mss.edus.si/portal/navodila?appid=215301> (to so nove spletne strani eVŠ podpore za visokošolske zavode). Izpolnjeno in podpisano vlogo pošljete po pošti na naslov ministrstva ali kot skeniran dokument (v pdf) na e-naslov: podpora-evs.mizs@gov.si.

Pogoj za začetek vnosa podatkov preko novega obrazca so ažurni podatki v eVŠ evidencah visokošolskih zavodov in študijskih programov. Od novembra 2018 NAKVIS skrbi za ažurno stanje podatkov o akreditiranih študijskih programih in njihovih spremembah v eVŠ, smo pa identificirali nekaj tehničnih težav na strani eVŠ pri vnosu podatkov o pogojih za vpis in merilih za izbiro ob omejitvi vpisa.

Ministrstvo bo na podlagi prejetih razpisov za vpis za študijsko leto 2019/20 iz točke 1) tega dopisa preverilo stanje podatkov o študijskih programih v eVŠ – če bo le-to usklajeno, bo visokošolski zavod kontaktirala podpora eVŠ glede možnosti začetka uporabe eVŠ obrazca za vnos podatkov o razpisu. Predvidoma bo **vnos podatkov preko eVŠ elektronskega obrazca za razpis mogoč od 28. januarja 2019**.

S spoštovanjem

Pripravil/-a:

Duša Marjetič Dr. Erika Rustja

Sekretarka Vodja Sektorja za visoko šolstvo

1. Dokument je dosegljiv na spletni strani: <http://eportal.mss.edus.si/portal/evs-razpis-za-vpis> [↑](#footnote-ref-1)
2. Ob upoštevanju, da je 31. marec 2019 nedelja, je rok za objavo razpisov za vpis za študijsko leto 2019/20 najkasneje do petka, 29. marca 2019. [↑](#footnote-ref-2)